naalaala ni placido iyong isang nag aaral na nakalalampas sa pagsusuri dahil sa paghahandog ng kanario, kayat nagbigay ng tatlong piso. tingnan mo, isusulat kong maliwanag ang iyong pangalan upang mabasa ng propesor, nakikita mo ba? placido penitente, tatlong piso. sa loob ng ikalabing limang araw ay pista ng propesor sa historia natural. alam mong napakamasaya, na hindi naglalagay ng pagkukulang at hindi tumatanong ng lisyon. kaibigan, dapat tayong gumanti ng utang na loob! ano, dapat ba nating handugan ng isang pista? ang orkesta ay dapat na maging kaparis ng dinala ninyo sa katedratiko sa pisika. ano sa akala mo kung gawin nating tigalawang piso ang ambagan? sulong placiding, magpauna ka sa pagbibigay, sa gayon ay mauuna ka sa talaan. at sa dahilang ibinigay ng walang gatol ni placido ang hinihinging dalawang piso, ay idinagdag ang: hoy, apat na ang ibigay mo, at saka ko na isasauli sa iyo ang dalawa; upang maging pain lamang. kung isasauli mo rin anot ibibigay ko pa sa iyo?